  Анжелика Тихонова корреспондент Удмуртиысь поликлиникаосын таза пиналъёсты учкыны нуналъёс юнматозы. Нырысь ик сыӵе ужрад вож нуныосты эскерон понна кулэ. Со сярысь, элькун кивалтэтлэн тӧроезлэн воштӥсез Анастасия Муталенко вылэ чӧлскыса, улосвыл тӧролэн но кивалтэтлэн пресс-службазы ивортӥз. Азьвыл нылпи поликлиникаос таза но, висись но пиналъёслы ворсамын вал. Но ми каллен радызъя ужанэ берытскиськом. Та дыре куд-ог поликлиникаосын, озьы ик фельдшер-акушер пунктъёсын таза пиналъёсты эскерыны графикъёс кылдыто. Нырысь ик со алигес вордскем но эскериськон дырзы вуэмъёс понна луоз Анастасия Муталенко, Удмуртиысь кивалтэтлэн тӧроезлэн воштӥсезЁрос эмъюртъёс, вань санитарной куронъёсты быдэсъяса, таза пиналъёсты учкон нуналъёсты фельдшер-акушер пунктъёсын радъялозы. Озьы анай-атайёслы пичи пиналъёсынызы ёрос центръёсы ветлоно уз луы. Нош поликлиникаосын, луонлыксы вань ке, приёмъёслы нимысьтыз висъетъёс дасялозы. Таза пиналъёсты учкон нуналъёсты калленэн пыртозы. Ку соос луозы тӥляд поликлиникаяды, регистратураысь тодэ Анастасия Муталенко, Удмуртиысь кивалтэтлэн тӧроезлэн воштӥсезТодэ вайытом, 12-тӥ куартолэзе Ижкарын 6 сюрс 589 пиналъёс нылпи садъёсы мынӥзы. Тегъёс: Тазалык Ижкар нылпиос Удмуртия тазалыкезутён АнастасияМуталенко  